แบงก์โน้ตส์
สงครามFB
5 ก.ย. 2554

สงครามFB
โดย..ทีมข่าวการเงิน
แม้จะเป็นอดีต รมว.คลังไปแล้ว แต่ กรณ์ จาติกวณิช รองหัวหน้าพรรคประชาธิปัตย์ ก็ยังตามเกาะติดการทำงานของทีมงานเศรษฐกิจของรัฐบาล แบบใกล้ชิด
ล่าสุดลมออกหูใช้เฟซบุ๊ก ตอบโต้รัฐบาลอย่างเข้มข้น เรื่องงบประมาณช่วยน้ำท่วมที่นายกฯ หญิง ยิ่งลักษณ์ บอกว่า ปชป.เหลือเงินไว้ให้แค่พันล้าน ไม่พอช่วยชาวบ้าน 
คุณกรณ์ สวนออกมาทันทีว่า มันเป็นการโกหกคำโต เพราะรัฐบาลที่แล้วเหลือเงินไว้ให้ 3,000 ล้านบาทต่างหาก แถมกล่าวหาว่า รัฐบาลจะต้องกู้มาชดเชยเงินคงคลังที่รัฐบาลอภิสิทธิ์ทำหนี้ทิ้งไว้ให้ 
“พวกผมเหลือเงินคงคลังไว้ให้ท่านถึง 301,044 ล้านบาทครับ ส่วนตอนผมมาเป็นรัฐบาล เหลือเงินไว้ให้ผมเพียง 52,878 ล้านบาท”
เอ่อ...ใครไม่เล่นเฟซบุ๊กคงตกข่าวมันๆ แบบนี้อ่ะนะ
ที่คุณกิตติรัตน์ไม่ได้พูดคือรัฐบาลกำหนดกรอบงบรายจ่าย 2555 เพิ่มจากที่เราทำไว้อีกหนึ่งแสนหนึ่งหมื่นล้านบาท
มากกว่าที่ต้องชดเชยเงินคงคลังกว่าเท่าตัว
และที่คุณกิตติรัตน์ไม่ได้พูดถึงอีกก็คือรัฐบาลจะต้องเก็บภาษีจากพี่น้องประชาชนอีกเท่าไหร่
เพราะนอกจากจะเพิ่มรายจ่ายของรัฐบาลแล้ว รัฐบาลก็ยังได้ลดภาษีให้กับนายทุนลงอีกปีละกว่าแสนล้านบาท
และที่จะพยายามเอาเงินจากเงินสำรองที่แบงค์ชาติดูแลอยู่ ก็ขอให้คิดให้ดีครับ ถ้าเงินเหลือจริงจะตั้งกองทุนก็ตั้งได้
แต่ลำพังเงินงบประมาณชาวบ้านเขาก็ไม่มั่นใจอยู่แล้วว่า(ทุกๆ)รัฐบาลโปร่งใสจริง เพราะฉะนั้นกับเงินสำรองนี้ขออย่าให้รัฐบาลเข้าไปยุ่งเลยครับ
ตอนนี้ดูเหมือนรัฐบาลยังสับสนเรื่องการบริหารเงินงบประมาณ ผมคิดว่าประชาชนที่เดือดร้อน บ้านและที่นาที่จมน้ำอยู่
รวมไปถึงราคาสินค้าที่แพงขึ้นอยู่ทุกวัน น่าจะเป็นประโยชน์มากกว่า ถ้าคุณธีระชัยทำหน้าที่ช่วยเหลือชาวบ้าน แทนการตั้งกระทู้กล่าวหาแบงค์ชาติครับ